2015. 12. 07.

Sajtóközlemény

**Projektzáró ünnepségen adják át a megépített kerékpárutat NAdapon**

**Nagyszabású kerékpárút fejlesztést valósított meg a Széchenyi 2020 program keretében a Fejér Megyei Önkormányzat Nadapon. A Közlekedési Operatív Program keretében a KÖZOP-3.5.0-09-11-2015-0048 sz. „Főhálózati kerékpár nyomvonal fejlesztése Nadap Község közigazgatási területén belül – (3.b) Nadap" című pályázaton elnyert mintegy 198,50 millió forintból épített kerékpárutat a Fejér Megyei Önkormányzat. A fejlesztés hivatásforgalmi célokat szolgál, az 1, 2, 3 számjegyű közlekedési utak tehermentesítését, valamint a balesetveszély csökkentését, a munkába járást és a helyi termékek piacra jutását is biztosítja.** **A műszaki átadás 2015. december 2-án megtörtént.**

A Fejér Megyei Önkormányzat pályázatot nyújtott be Nadap vonatkozásában a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra. A 3B útvonalszakaszt érintő, nadapi pályázat terveit készíttető Velencei-tó és Térsége, Váli-völgy, Vértes Térségi Fejlesztési Tanács

átadta a tervdokumentációkat a Fejér Megyei Önkormányzat részére további felhasználásra. Az európai uniós pályázati forrásból megvalósult nadapi kerékpárút beruházás hivatásforgalmi célokat szolgál, egyúttal a közelében húzódó 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja. A 3B nyomvonal kiválasztásánál és tervezésénél is fontos szempont volt, hogy a Velencei-tó körül már megépített kerékpár-útvonalakhoz is kapcsolódva a környező települések közti minél könnyebb és gyorsabb közlekedési lehetőséget biztosítson a munkába járáshoz, valamint a helyi termékek minél egyszerűbb piacra juttatásához. A feladatot még bonyolultabbá tette, hogy a Sukoró-Nadap közti külterületi szakaszon Natura 2000 besorolású természetvédelmi területet is érint a nyomvonal. Ugyanakkor megállapítást nyert, hogy a kerékpáros közlekedés természetbarát volta miatt az nem jelent terhet az említett védett területre, sőt alternatív közlekedési eszközként más, a természetet károsító közlekedési eszközök kiváltását teszi lehetővé.

Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A szükséges eljárások megvalósíthatósága érdekében a Fejér Megyei Önkormányzat minden szükséges döntést és intézkedést megtett. A beruházás október elején kezdődött kivitelezése a 2015. december 2-án megtörtént műszaki átadással fejeződött be.

A nadapi 3B szakaszonmegvalósult európai uniós fejlesztés eredményeként az útvonal Sukoró és Nadap egymás közti külterületi részein húzódik, azok belterületi határvonaláig. Ennek során érinti az ún. ingókövek egyikét, a „Gyapjaszsákot”, egy különleges természeti képződményt. Tervezés és kivitelezés során kiemelt figyelmet fordítottak az ingókövek megőrzése érdekében kijelölt természetvédelmi terület érintettségére. Nadapot és Sukorót köti be a tó körüli kerékpárútba ez a kb. 1930 m hosszú szakasz. **A Széchenyi 2020 program pályázatának elnyert teljes összege 198,50 millió Forint**, amelyből a kivitelezés 189,75 millió Forintot tett ki. A tervezett nyomvonalhoz a 3A szakasz csatlakozik Sukorónak a Nadap felőli kül- és belterületi határától a Pákozd-Sukoró arborétumig. Ezen szakasz hossza 3350 m hosszon.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, kerekparutfejlesztes2015@gmail.com